483.05 REGOLAMENTI DWAR IL-PROVVISTA TA’ DEMM (DEROGI TEMPORANJI GĦALL-KRITERJI TA’ ELIĠIBILITÀ) L-AVVIŻ LEGALI 27 tal-2010. L-AVVIŻ LEGALI 27 tal-2010. 1. It-titolu ta’ dawn ir-regolamenti hu r-Regolamenti dwar il-Provvista ta’ Demm (Derogi Temporanji għall-Kriterji ta’ Eliġibilità). 2. L-iskop ta’ dawn ir-regolamenti hu biex jittrasponi d-Direttiva tal-Kummissjoni 2009/135/KE tat-3 ta’ Novembru 2009 li tippermetti derogi temporanji għal ċerti kriterji ta’ eliġibilità għal donaturi ta’ demm sħiħ u komponenti tad-demm stipulati fl-Anness III mad-Direttiva 2004/33/KE fil-kuntest ta’ riskju ta’ nuqqas kaġunat minħabba fl-Influwenza pandemikaA (H1N1). 3. Derogi. (1) Meta jkun hemm riskju serju ta’ nuqqas jew nuqqas attwali fil-provvista ta’ demm u komponenti tad-demm direttament minħabba fil-pandemija A (H1N1) l-istabbiliment tad-demm jista’ temporanjament u b’deroga: (a) minn punt 1.2 fl-Anness III mad-Direttiva 2004/33/KE, inaqqas l-inqas livelli ta’ emoglobina fid-demm tad-donaturi għal mhux inqas minn 120 g/l għan-nisa u 130 g/l għall-irġiel; (b) minn punt 2.2.1 fl-Anness III mad-Direttiva 2004/33/KE, japplika perjodu ta’ differiment ta’ mhux inqas minn sebat ijiem wara li jieqfu s-sintomi ta’ marda li tixbah l-influwenza. (2) L-implimentazzjoni tad-derogi hawn qabel imsemmija għandhom ikunu japplikaw biss: (a) meta u wara li l-Awtorità dwar il-Liċenzi tiddikjara stat ta’ riskju serju ta’ nuqqas jew nuqqas attwali ta’ demmu ta’ komponenti tad-demm li għandhom direttament x’jaqsmu mal-pandemija A (H1N1); u (b) sat-30 ta’ Ġunju, 2010. (3) Kull referenza, f’kull liġi oħra, għall-artikoli fl-Anness III mad-Direttiva 2004/33/KE, għandha tiftiehem fil-kuntest tad-dispożizzjonijiet ta’ dawn ir-regolamenti.